*Projekts*

**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā  | Nr. | 2021. gada  |

**. §**

**Informatīvais ziņojums**

**“Par valsts kapitālsabiedrību rīcībā atstātās peļņas atspoguļošanas kapitālsabiedrības bilances posteņos problemātiku un risinājumiem”**

1. Pieņemt zināšanai informatīvo ziņojumu.

2. Pārresoru koordinācijas centram sagatavot un līdz 2021. gada 31. martam iesniegt izskatīšanai Ministru kabinetā grozījumus Ministru kabineta 2015. gada 22. decembra noteikumos Nr. 806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu”, Publiskas personas kapitāla daļu un kapitālsabiedrību pārvaldības likumā un gadskārtējā valsts budžeta likumā, lai īstenotu informatīvā ziņojuma Priekšlikumu I. daļā piedāvātos risinājumus.

3. Valsts kapitāla daļu turētājiem nodrošināt, ka līdz brīdim, kamēr nav stājušies spēkā grozījumi normatīvajos aktos, aprēķinot valstij pienākošās dividendes par 2019. pārskata gadu un turpmākajiem pārskata gadiem, neņem vērā peļņas vai zaudējumu aprēķinā ietverto uzņēmumu ienākuma nodokli, kas aprēķināts par iepriekšējā pārskata gadā aprēķinātajām dividendēm.

4. Satiksmes ministrijai kā valsts akciju sabiedrības “Ceļu satiksmes un drošības direkcija” kapitāla daļu turētājai sadarbībā ar Iekšlietu ministriju izstrādāt priekšlikumus izdevumu segšanas kārtības precizēšanai, lai tiktu precīzi uzskatīti ar fotoradaru uzturēšanu saistītie faktiskie izdevumi un noteikta izdevumu segšanas kārtība, ņemot vērā faktiskos izdevumus.

5. Satiksmes ministrijai kā valsts akciju sabiedrības “Ceļu satiksmes un drošības direkcija” kapitāla daļu turētājai nodrošināt, ka naudas līdzekļi, kas tiks gūti realizējot tehniskos līdzekļus (fotoradarus), tiek ieskaitīti valsts pamatbudžeta ieņēmumos kā dividendes, neņemot vērā ikgadēji plānoto dividenžu apmēru, un attiecīgi aprēķinot uzņēmumu ienākumu nodokli.

Ministru prezidents A. K. Kariņš

Valsts kancelejas direktors J. Citskovskis

Iesniedzējs:

Ministru prezidents A. K. Kariņš

Vīzē:

Pārresoru koordinācijas

centra vadītājs Pēteris Vilks

*K.Priede,* *67082928*

*Kristine.Priede@pkc.mk.gov.lv*